החום נמשך, ומחר (חמישי) הוא יוקל אך במעט. ימשיך להיות מעט חם מהרגיל בהרים ובפנים הארץ והביל במישור החוף. הלילה הזה עוד יהיה חם - ובעיקר לח - במישור החוף ובשפלה. לתושבי ההרים והנגב יהיה יותר נעים עם לחות נמוכה יותר.
מחר ישרור עומס חום בינוני עד כבד בהרים. במישור החוף, בשפלה ובצפון הנגב ישרור עומס חום כבד ובעמקי המזרח הוא יהיה כבד עד קיצוני. ביום שישי תחול עוד עלייה קלה בטמפרטורות ויהיה חם מהרגיל בהרים ובפנים הארץ והביל במישור החוף.
בשבת לא יחול שינוי ניכר במזג האוויר. רק ביום ראשון תורגש ירידה קלה בטמפרטורות, אך הן עדיין יהיו גבוהות מעט מהרגיל לעונה.
מידות החום החזויות להלילה ולמחר: בירושלים מ-23 הלילה עד 32 מחר בצהריים; בתל אביב - 25-31; אשדוד 25-31; מודיעין 23-32; בישובי הרי יהודה מ-23/4 עד 32/3; חיפה 25-31 ובאר שבע עם 24-36.